‘ধড়ক’ ছবি মুক্তি পাওয়ার পর থেকেই লাইমলাইটে শ্রীদেবী কন্যা। জাহ্নবীর সৌন্দর্যে ঘায়েল অনেকেই। ক্রমেই লম্বা হচ্ছে ভক্তদের লিস্ট। নিজের সৌন্দর্যের গোপন রহস্য এবার নিজেই খোলসা করলেন জাহ্নবী। 
এক ফ্যাশন ম্যাগাজিনের কাছে দেওয়া সাক্ষাৎকারে তাঁর লম্বা ঘন চুলের রহস্য প্রকাশ করেছেন জাহ্নবী কপূর। জানিয়েছেন, কোনও নামী-দামি শ্যাম্পু নয়, মায়ের তৈরি ঘরোয়া টোটকা ব্যবহার করেই এমন সুন্দর চুল তাঁর। 

এই বিষয়ে অন্যান্য খবর

দুই নতুন তারকা ছাড়া আর কী দিল ‘ধড়ক’


শ্রীদেবী নিয়মিত মাথায় তেল মালিশ করার পরামর্শ দিয়েছিলেন জাহ্নবীকে। তবে এই তেল ঘরেই তৈরি করতেন তিনি। 
কীভাবে বানাতেন তিনি এই হেয়ার অয়েল? 
• এক কাপ নারকেল তেল
• আধ কাপ আমলকি
• কিছু শুকনো জবা ফুল
• এক চামচ মেথি
এবার একটি পাত্রে নারকেল তেল ঢালতে হবে। তার পর তার মধ্যে জবা ফুল, মেথি ও আমলকি মেশাতে হবে। শেষে হালকা আঁচে ফোটাতে হবে মিশ্রণটি। ৩০ মিনিট ফোটানোর পরে ঠান্ডা করে তার পরে একটি কাঁচের বোতলে ঢেলে রেখে ব্যবহার করতে হবে। শ্রীদেবীর পরামর্শ অনুযায়ী, সপ্তাহে তিন বার এই তেল মালিশ করলেই মিলবে বাহারী চুল। 
এভাবেই এমন কেশবতী কন্যা হয়ে উঠেছেন জাহ্নবী।